15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 514 της 4/20 Αυγ. 1962 (ΦΕΚ Α΄ 129) Περί ρυθμίσεως θεμάτων τινών διαθέσεως κλπ. κτημάτων των τέως Ταμείων Εφέδρων Πολεμιστών Κρήτης. Έχοντες υπ’ όψιν: 1)Τας παρ. 2 και 3 του άρθρ. 13 του Νόμ. 3194/1955 «περί τροποποιήσεως και συμπληρώσεως της περί Ταμείων Εφέδρων Πολεμιστών Κρήτης Νομοθεσίας κλπ.», ως ετροποποιήθησαν δια του άρθρ. 7 του Νόμ.3679/1957 και του άρθρ. 33 του Ν.Δ 3784/1957. 2)Το άρθρ. 17 του από 27/30 Νοεμ. 1957 Β.Δ/τος «περί ρυθμίσεως της διαθέσεως και διαχειρίσεως των κτημάτων και της εν γένει περιουσίας των Ταμείων Εφέδρων Πολεμιστών Κρήτης κλπ.» και 3)Την υπ’αριθ. 408/1962 γνωμοδότησιν του Συμβουλίου της Επικρατείας, προτάσει του Ημετέρου επί της Γεωργίας Υφυπουργού, απεφασίσαμεν και διατάσσομεν: Προεργασία εκδόσεως Παραχωρητηρίων Άρθρ.1.-1.Δια την ταχείαν έκδοσιν των παραχωρητηρίων, περί ων το εδάφιον δεύτερον της παρ. 2 του άρθρ. 4 του από 27/30 Νοεμ. 1957 Β.Δ/τος «περί ρυθμίσεως της διαθέσεως και διαχειρίσεως των κτημάτων και της εν γένει περιουσίας των Ταμείων Εφέδρων Πολεμιστών Κρήτης κλπ.», ο οικείος Νομάρχης δύναται να αναθέτη εις ιδιώτας μηχανικούς ή τοπογράφους ή και εμπειροτέχνας την επί του εδάφους εφαρμογήν των περί παραχωρήσεως κτημάτων αποφάσεων των τέως Ταμείων Εφέδρων Πολεμιστών Κρήτης επί σκοπώ επακριβούς προσδιορισμού, βάσει των υπό της Τοπογραφικής Υπηρεσίας του Υπουργείου Γεωργίας ή των κατά το άρθρ. 1 του υπ’ αριθ. 462/1960 Β.Δ/τος καταρτισθέντων σχεδιαγραμμάτων αποτυπώσεως της περιοχής, των δια των αποφάσεων τούτων παραχωρηθέντων κτημάτων κατ’ αριθμόν τεμαχίου, έκτασιν, κατηγορίαν, εμπεριεχόμενα εις αυτά δένδρα ή κτίσματα κλπ., αναμορφουμένου αναλόγως του οικείου κτηματολογικού πίνακος ή συντασσομένου νέου τοιούτου. Αι διατάξεις του άρθρ. 1 του υπ’ αριθ. 462/1960 Β.Δ/τος εφαρμόζονται και εν προκειμένω. 2.Εις ας περιπτώσεις δεν έχει ενεργηθή υπό της Τ.Υ.Υ.Γ. αποτύπωσης της περιοχής ένθα αι κατά τ’ άνω παραχωρήσεις κτημάτων αύτη δύναται, κατόπιν αποφάσεως του οικείου Νομάρχου, να ενεργηθή υπό των κατά την προηγουμένην παράγραφον ιδιωτών τεχνικών, οίτινες συν τω σχεδιαγράμματι αποτυπώσεως συντάσσουν και τους σχετικούς κτηματολογικούς πίνακας. Αι διατάξεις του άρθρ. 1 του υπ’ αριθ. 462/1960 Β.Δ/τος εφαρμόζονται και εν προκειμένω. 3.Οι κατά τας προηγουμένας παραγράφους κτηματολογικοί πίνακες και σχεδιαγράμματα κυρούνται δι’ αποφάσεως του οικείου Νομάρχου μετ’ έλεγχον του Γραφείου Τοπογραφικής Υπηρεσίας Κρήτης. 4.Αι κατά τας ανωτέρω παρ. 1 και 2 αποφάσεις του Νομάρχου εκδίδονται κατόπιν εκθέσεων του Επιθεωρητού τέως Ταμείων Εφέδρων Πολεμιστών Κρήτης περί της υφισταμένης κατά περιοχήν πραγματικής καταστάσεως. Ο αυτός Επιθεωρητής επιμελείται της συγκεντρώσεως και υποβολής, εις το Υπουργείον Γεωργίας των αναγκαιούντων δια την έκδοσιν των παραχωρητηρίων στοιχείων και προτείνει εις την αρμοδίαν Επιτροπήν Απαλλοτριώσεων, επιλαμβανομένην άνευ της κατά το άρθρ. 80 του Αγροτικού Κώδικος αναπεμπτικής αποφάσεως, την επί τη βάσει των κατά το παρόν άρθρον κτηματολογικών στοιχείων, ανάλογον διόρθωσιν των περί παραχωρήσεως αποφάσεων των τέως Εφεδρικών Ταμείων Κρήτης, και την αναπροσαρμογήν του δια των αποφάσεων τούτων καθορισθέντος τιμήματος. Διόρθωσις στοιχείων παλαιών παραχωρήσεων Άρθρ.2.-Εάν τα εις τα συμβόλαια παραχωρήσεως ακινήτων των τέως Εφεδρικών Ταμείων Κρήτης προς δικαιούχους αγροτικής αποκαταστάσεως αναγραφόμενα ως παραχωρούμενα κτήματα ή δένδρα δεν ανταποκρίνωνται, λόγω παρεισφρυσάντων λαθών κατά την κατάρτισιν των ως άνω συμβολαίων, προς την κατά τον χρόνον της παραδόσεως αυτών εις τους δικαιούχους, υφισταμένην πραγματικήν κατάστασιν ως προς την έκτασιν αριθμόν, είδος, κατηγορίαν, όρια και τοποθεσίαν, επιτρέπεται εις την Επιτροπήν Απαλλοτριώσεων, όπως προβαίνη δι’ αποφάσεώς της, εις τον ακριβή καθορισμόν των παραχωρηθέντων κτημάτων ή δένδρων, ως ταύτα είχον κατά τον χρόνον της παραδόσεώς των εις τους δικαιούχους, αναμορφώνουσα αναλόγως και το καθορισθέν τίμημα. Η απόφασις της Επιτροπής Απαλλοτριώσεων, εκδιδομένη επί τη αιτήσει του ενδιαφερομένου ιδιοκτήτου του ακινήτου προς ον η παραχώρησις σημειούται μερίμνη της αρμοδίας Δ/νσεως Γεωργίας, εις το περιθώριον της οικείας μερίδος του Βιβλίου Μεταγραφών. Διάθεσις μικροβοσκοτόπων Άρθρ.3.-(Τροποποιείται το άρθρ. 5 του Β.Δ. 462/1960, ανωτ. σελ. 326,47). Κύρωσις μη τελειωθεισών παλαιών παραχωρήσεων Άρθρ.4.-Παραχωρήσεις κτημάτων γενόμεναι εις δικαιουμένους αγροτικής αποκαταστάσεως δι’ αποφάσεων των τέως Ταμείων Εφέδρων Πολεμιστών Κρήτης, αι οποίαι όμως, λόγω της μεσολαβησάσης διαλύσεως των Ταμείων τούτων, δεν κατέστη δυνατόν να εγκριθώσι, κατά τας (Μετά την σελ. 326,50) Σελ. 326,51 Εφεδρικά Ταμεία Κρήτης 17.Γ.η.15 τότε ισχυούσας διατάξεις υπό του Γενικού Διοικητού Κρήτης ή του οικείου Νομάρχου, ώστε να καταστώσιν οριστικαί, κυρούνται δι’ αποφάσεως της αρμοδίας Επιτροπής Απαλλοτριώσεων, εφ’ όσον οι προς ους η παραχώρησις εγκατεστάθησαν εις τα κτήματα υπό της Υπηρεσίας των ως άνω Ταμείων και εξακολουθούν ευρισκόμενοι εν τη νομή αυτών. Δια της αυτής αποφάσεως καθορίζεται και το οφειλόμενον τίμημα κατά τας διατάξεις του άρθρ. 3 του Νόμ. 3194/1955 «περί τροποποιήσεως και συμπληρώσεως της περί Ταμείων Εφέδρων Πολεμιστών Κρήτης νομοθεσίας κλπ.». Παραχώρησις βελτιωθεισών εκτάσεων Άρθρ. 5.-(Τροποποιείται το άρθρ. 6 Β.Δ. 462/1960, ανωτ. σελ. 326,47). Τίμημα ειδικής περιπτώσεως παραχωρήσεως  δενδρών κλπ. Άρθρ.6.-(Τροποποιείται το άρθρ. 6 Β.Δ. της 27/30 Νοεμ. 1957, ανωτ. σελ. 326,37). Παραχώρησις μικροκτημάτων Άρθρ.7.-Μικροκτήματα των τέως Ταμείων Εφέδρων Πολεμιστών Κρήτης, κατάλοιπα ενεργηθεισών διανομών, εστερημένα αξίας τοιαύτης ώστε να δύνανται να αποτελέσωσιν αντικείμενον παραχωρήσεων δι’ αγροτικήν αποκατάστασιν, δύνανται να παραχωρώνται δι’ αποφάσεως της Επιτροπής Απαλλοτριώσεων κατά προτίμησιν εις τους ιδιοκτήτας των ομόρων ή γειτονικών αγροτικών κτημάτων ή άλλως εις την πλησιεστέραν Κοινότητα ή Σχολικήν Εφορείαν ή Ενοριακήν Επιτροπήν, επί τιμήματι ισουμένω προς το ήμισυ του κατά την παρ. 1 του άρθρ. 3 του Νόμ. 3194/1955 οριζομένου τιμήματος. Το τίμημα τούτο εξοφλείται δια 5 ίσων ετησίων τοκοχρεωλυτικών δόσεων κατά τα εν παρ. 3 του αυτού ως άνω άρθρου και Νόμου οριζόμενα. Κτήσις Κυριότητος Άρθρ.8.-Η κυριότης των κατά την Νομοθεσίαν περί Ταμείων Εφέδρων Πολεμιστών Κρήτης παραχωρουμένων κτημάτων μεταβιβάζεται εις τους δικαιούχους δια της μεταγραφής του κατά την παρ. 2 του άρθρ. 4 του από 27/30 Νοεμ. 1957 Β.Δ/τος οριστικού τίτλου κυριότητος (παραχωρητηρίου). Εις τον αυτόν επί της Γεωργίας Υφυπουργόν, ανάτίθεμεν τη δημοσίευσιν και εκτέλεσιν του παρόντος. Σελ. 326,52 17.Γ.η.15 Εφεδρικά Ταμεία Κρήτης